Νίκος Χαλκίδης

Ο Νίκος Χαλκίδης είναι παλαίμαχος διεθνής Έλληνας αμυντικός ποδοσφαιριστής, γεννημένος στις 7 Απριλίου 1960.

Αγωνίστηκε κατά το μεγαλύτερο μέρος της ποδοσφαιρικής του καριέρας με τη φανέλα του Πανιωνίου. Σημείωσε 298 συμμετοχές και 2 τέρματα στο πρωτάθλημα της Α΄ Εθνικής κατηγορίας με τις φανέλες του Πανιωνίου και του Εθνικού Πειραιώς. Διακρινόταν για την ταχύτητά του και την μαχητικότητά του.

 Βιογραφικό 
Ο Νίκος Χαλκίδης αγωνιζόταν στη θέση του κεντρικού αμυντικού και του λίμπερο. Έπαιξε στην ομάδα του Πανιώνιου από το 1977 ως ημιεπαγγελματίας κι από το καλοκαίρι του 1978 ως το Δεκέμβριο του 1988 ως επαγγελματίας.

Ήταν μέλος της ομάδας του Πανιωνίου που κατέκτησε το Κύπελλο Ελλάδος του 1979, για πρώτη φορά στην ιστορία του. Μετείχε στην ομάδα που έπαιξε δύο συνεχόμενες σεζόν (1983 και 1984) σε αγώνα μπαράζ για τη σωτηρία της, αλλά και στην αναγεννημένη ομάδα της πενταετίας 1984-1989, που τερμάτισε δυο φορές στην πρώτη πεντάδα του πρωταθλήματος εξασφαλίζοντας μια θέση στο Κύπελλο ΟΥΕΦΑ το 1988. Επίσης, έφτασε ως τα ημιτελικά του Κυπέλλου το 1988, όπου αποκλείστηκε από τον ΠΑΟ με σκορ: 1-3, 1-0. Στην ιστορία έμεινε το σουτ με ανάποδο ψαλίδι που επιχείρησε στο τελευταίο λεπτό του δεύτερου αγώνα στη Νέα Σμύρνη, στο γάμα της εστίας του Παναθηναϊκού. Όλη η κερκίδα ετοιμάστηκε να πανηγυρίσει το γκολ που θα έδινε την πρόκριση αλλά απέκρουσε ο Νίκος Σαργκάνης με εκπληκτική εκτίναξη, μία από τις καλύτερες της καριέρας του.

Το Δεκέμβριο του 1988 αποχώρησε πικραμένος από τον Πανιώνιο, στην ουσία οδηγήθηκε στην αποχώρηση από τη νέα διοίκηση. Ακολούθως αγωνίστηκε στον Εθνικό Πειραιώς.

 Στην Εθνική 

Ο Νίκος Χαλκίδης υπήρξε μία φορά διεθνής με την εθνική ομάδα. Αγωνίστηκε στο εντός έδρας φιλικό παιχνίδι με τη Σοβιετική Ένωση (σκορ 0-2) στις 10/3/1982, όταν μπήκε ως αλλαγή στο 75΄.

Επίσης, υπήρξε παίκτης της Εθνικής Ελπίδων.

 Καριέρα 

 Χρονιές Σύλλογος Κατηγορία Συμμετοχές  Γκολ 1977-78ΠανιώνιοςΑ΄ Εθνική7 (ερασιτέχνης)0Greece 1977/78 - PANIONIOS G.S. SMYRNIS rsssf.com1978-79ΠανιώνιοςΑ΄ Εθνική150Greece 1978/79 - PANIONIOS G.S. SMYRNIS rsssf.com1979-80ΠανιώνιοςΑ΄ Εθνική250Greece 1979/80 - PANIONIOS G.S. SMYRNIS rsssf.com1980-81ΠανιώνιοςΑ΄ Εθνική260Greece 1980/81 - PANIONIOS G.S. SMYRNIS rsssf.com1981-82ΠανιώνιοςΑ΄ Εθνική320Greece 1981/82 - PANIONIOS G.S. SMYRNIS rsssf.com1982-83ΠανιώνιοςΑ΄ Εθνική331Greece 1982/83 - PANIONIOS G.S. SMYRNIS rsssf.com1983-84ΠανιώνιοςΑ΄ Εθνική280Greece 1983/84 - PANIONIOS G.S. SMYRNIS rsssf.com1984-85ΠανιώνιοςΑ΄ Εθνική180Greece 1984/85 - PANIONIOS G.S. SMYRNIS rsssf.com1985-86ΠανιώνιοςΑ΄ Εθνική280Greece 1985/86 - PANIONIOS G.S. SMYRNIS rsssf.com1986-87ΠανιώνιοςΑ΄ Εθνική240Greece 1986/87 - PANIONIOS G.S. SMYRNIS rsssf.com1987-88ΠανιώνιοςΑ΄ Εθνική270Greece 1987/88 - PANIONIOS G.S. SMYRNIS rsssf.com1988-89 (α΄)ΠανιώνιοςΑ΄ Εθνική70Greece 1988/89 - PANIONIOS G.S. SMYRNIS rsssf.com1988-89 (β΄)Εθνικός ΠειραιώςΑ΄ Εθνική181Greece 1988/89 - O.F.P. ETHNIKOS PIREAS rsssf.com1989-90Εθνικός ΠειραιώςΑ΄ Εθνική100Greece 1989/90 - O.F.P. ETHNIKOS PIREAS rsssf.com1990-91Εθνικός ΠειραιώςΒ΄ Εθνική0ΣΥΝΟΛΟ Α΄ ΕθνικήΒ΄ Εθνική298;20 Χρονιές Εθνικές ομάδες Συμμετοχές  Γκολ (ελπίδων) 1982 (ανδρών) 10

 Τίτλοι 

 Κύπελλο Ελλάδος (1): 1979.

 Παραπομπές 

 Πηγές 

 "Όλα για το ποδόσφαιρο '91. Τρίτομο ΑΛΜΑΝΑΚ", περ. ΕΙΚΟΝΕΣ, 1991.
 "Νίκος Χαλκίδης: Γεννημένος μαχητής", Πανιώνιος Κόσμος, φ. 17 (25/4/2009), σελ. 14.
 http://dewapokeronline99.com/

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Αμυντικοί ποδοσφαιριστές